ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1992 για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα (92/337/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 90/424/ΕΟΚ (1), και ιδίως το άρθρο 24 παράγραφος 1, την πρόταση της Επιτροπής, Εκτιμώντας: ότι η απόφαση 90/424/ΕΟΚ προβλέπει τη δυνατότητα χρηματοδοτικής συμμετοχής της Κοινότητας για την εκρίζωση και τον έλεγχο των ασθενειών που περιλαμβάνονται στον κατάλογο του παραρτήματος της εν λόγω απόφασης 7 ότι ο κατάλογος αυτός δύναται να συμπληρωθεί ή να τροποποιηθεί σε συνάρτηση με τις εξελίξεις της υγειονομικής κατάστασης στην Κοινότητα 7 ότι η απόφαση 86/649/ΕΟΚ του Συμβουλίου της 16ης Δεκεμβρίου 1986 για τη θέσπιση χρηματοδοτικής δράσης της Κοινότητας για την εξάλειψη της αφρικανικής πανώλης των χοίρων στην Πορτογαλία (2) και απόφαση 86/650/ΕΟΚ του Συμβουλίου της 16ης Δεκεμβρίου 1986 για τη θέσπιση χρηματοδοτικής δράσης της Κοινότητας για την εξάλειψη της αφρικανικής πανώλης των χοίρων στην Ισπανία (3), προβλέπουν χρηματοδοτική συμμετοχή πενταετούς διάρκειας 7 ότι η εν λόγω πενταετία λήγει το πρώτο εξάμηνο του 1992 7 ότι τα σχέδια εκρίζωσης που εγκρίθηκαν και εφαρμόστηκαν στα πλαίσια της απόφασης 86/649/ΕΟΚ και της απόφασης 86/650/ΕΟΚ, είχαν ως αποτέλεσμα την ουσιαστική βελτίωση της υγειονομικής κατάστασης 7 ότι, ωστόσο, η αφρικανική πανώλη των χοίρων δεν έχει ακόμη πλήρως εξαλειφθεί 7 ότι, με βάση τις εν λόγω εξελίξεις, η αφρικανική πανώλη των χοίρων θα πρέπει να προστεθεί στην ομάδα 1 του καταλόγου των ασθενειών που περιλαμβάνονται στο παράρτημα της απόφασης 90/424/ΕΟΚ, προκειμένου να είναι δυνατή η χρηματοδοτική συμμετοχήτης Κοινότητας, στην υλοποίηση προγραμμάτων εξάλειψης και ελέγχου της ασθένειας αυτής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην ομάδα 1 του καταλόγου των ασθενειών που περιλαμβάνονται στο παράρτημα της απόφασης 90/424/ΕΟΚ, προστίθεται η ακόλουθη περίπτωση: «- αφρικανική πανώλη των χοίρων.» Άρθρο 2 Η παρούσα απόφαση απευθύνεται στα κράτη μέλη. Λουξεμβούργο, 16 Ιουνίου 1992.

[Source: multi_eurlex | Tokens: 1948]